
A N U N Ț
Muzeul de Științe Astronomice Baia Mare, cu sediul în Baia Mare, strada George Coșbuc numărul 16, județul Maramureș, organizează concurs pentru ocuparea unei funcții contractual vacante în conformitate cu prevederile Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, aprobat prin  H.G. nr. 1336/ 28.10.2022,  după cum urmează:

DENUMIREA POSTULUI: educator muzeal debutant
NUMĂRUL POSTURILOR: 1 post vacant
NIVELUL POSTULUI: funcție de execuție
COMPARTIMENT: Compartimentul Planetariu-Observator astronomic
DURATA TIMPULUI DE LUCRU: 8 ore pe zi; 40 de ore pe săptămână
PERIOADA: nedeterminată

Condiţiile generale de participare sunt cele prevăzute de art. 15 la H.G. nr. 1336/ 28.10.2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiţiile specifice necesare în vederea participării la concurs şi a ocupării funcţiei contractuale stabilite pe baza atribuțiilor corespunzătoare postului, sunt:

a) Studii de specialitate: studii universitare de licență absolvite cu diplomă de licență sau echivalentă în domeniul de studii universitare: Matematică,  specializarea: Matematică, Matematică informatică; 
b)  Vechimea în muncă  în specialitatea studiilor: nu este cazul;
c)  Cunoașterea limbii engleze: nivel avansat;
d) Portofoliu astrofotografie (tip specializat de fotografie ce constă în fotografierea diverselor obiecte de pe cer sau a altor porțiuni din cerul nopții);
e) Capacitate de a interacționa cu diverse categorii de public, de toate vârstele, de toate categoriile socio-profesionale;
f)  Disponibilitate la program de lucru în zilele de sâmbătă, duminică şi sărbători legale, datorită specificului instituţiei muzeale, cu acordarea zilelor libere corespunzătoare celor lucrate;
g) Adaptabilitate la munca în echipă.

Pentru înscrierea la concurs candidații vor depune un dosar care va conține următoarele documente:
a) formular de înscriere la concurs, conform modelului prevăzut la anexa nr. 2 a Regulamentului-cadru privind organizarea și dezvoltarea carierei personalului contractual din H.G. nr. 1336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului;
e) certificat de cazier judiciar sau, după caz, extrasul de pe cazierul judiciar;
Notă: Candidatul declarat admis la selecţia dosarelor, care a depus la înscriere o declaraţie pe propria răspundere privind antecedentele penale, are obligaţia de a completa dosarul de concurs cu originalul cazierului judiciar, anterior datei de susținere a primei probe a concursului (proba scrisă).
f) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului; 
Notă: Adeverinţa va conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii;
g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile a căror activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
  h) curriculum vitae model comun european.





CALENDARUL DE DESFĂȘURARE A CONCURSULUI CE VA FI ORGANIZAT LA SEDIUL INSTITUȚIEI:

	Nr. crt.
	Activităţi
	Data si ora

	1.
	Publicarea anunțului 
	29.07.2026

	2.
	Depunerea dosarelor de participare la concurs la adresa  Muzeului de Științe Astronomice Baia Mare, strada George Coșbuc numărul 16, Baia Mare,  județul Maramureș, de la data afișării anunțului până la data de:
	12.08.2026, ora 14:00

	3.
	Selecţia dosarelor de către membrii comisiei de concurs
	13.08.2026

	4.
	Afişarea rezultatelor selecţiei dosarelor
	13.08.2026, ora 14:00

	5.
	Depunerea contestaţiilor privind rezultatele selecţiei  dosarelor până la data de:
	14.08.2026, ora 14:00

	6.
	Afişarea rezultatului soluţionării contestaţiilor
	17.08.2026


	7.
	Susţinerea probei scrise
	20.08.2026, ora 10:00


	8.
	Afişarea rezultatului probei scrise
	20.08.2026, ora 15:00

	9.
	Depunerea contestaţiilor privind rezultatele probei scrise  până la data de:
	21.08.2026, ora 15.00

	10.
	Afişarea rezultatului soluţionării contestaţiilor
	24.08.2026

	11,
	Susţinerea interviului
	25.08.2026, ora 10.00

	12.
	Comunicarea rezultatelor după susţinerea interviului
	25.08.2026, ora 15.00

	13.
	Depunerea contestaţiilor privind rezultatul interviului până la data de:
	26.08.2026, ora 15.00

	14.
	Afişarea rezultatului soluţionării contestaţiilor
	27.08.2026


	15.
	Afişarea rezultatului final al concursului
	28.08.2026




BIBLIOGRAFIA
la concursul organizat în vederea ocupării postului vacant de educator muzeal debutant

1.Legea nr. 311/2003 a muzeelor şi a colecţiilor publice, republicată (https://legislatie.just.ro/Public/DetaliiDocument/45161);
2.Legea nr. 182/2000 privind protejarea patrimoniului cultural național mobil, republicată, cu modificările ulterioare (http://legislatie.just.ro/Public/DetaliiDocument/24761);
3. ***Management muzeal și Educație Muzeală în România, Asociația Muzeelor din Olanda, 2010 (https://biblioteca-digitala.ro);
4. ANDREI, Raluca, ”Pedagogie muzeală – programe și strategii”, în Revista muzeelor, nr. 3, 2005, p. 109-113; (https://biblioteca-digitala.ro);
5. NICULESCU, Corina “ Muzeologie Generală “, Bd. Didactică şi Pedagogica, Bucureşti 1975; (https://biblioteca-digitala.ro);
6. URECHE, Vasile, „Universul”, vol. 1, Astronomie, Editura Dacia, Cluj Napoca, 1982;
7. URECHE, Vasile, „Universul”, vol. 2, Astrofizică, Editura Dacia, Cluj Napoca, 1987;
8. SASS, Huba I. A., „Introducere în astronomie”, Editura Universității de Nord Baia Mare, 2008;
9. JINCA, Marcel și IDITA, Aurelia, ”Astronomie. Manual pentru amatori”, Bumbești-Jiu, 2017.
10.http://www.iau.org/public/themes/constellations/;
11.http://www.astro-urseanu.ro/constelatiile.html;
12.http://planetariubm.ro/2011/03/26/povestile-cerului-constelatiile-de-la-a-la-v-adica-z-prezentate-de-planetariul-baia-mare/;
13. http://www.stellarium.org;


TEMATICA 
la concursul organizat în vederea ocupării postului vacant de educator muzeal debutant
· Cunoaşterea legislaţiei privind protejarea patrimoniului cultural naţional mobil şi organizarea şi funcţionarea muzeelor şi colecţiilor publice;
· Cunoaşterea noţiunilor de bază şi practicilor în domeniul educației muzeale;
· Cunoaşterea noţiunilor de bază şi practicilor în domeniul astronomiei.

	
		Informații suplimentare se pot obține la numărul de telefon  0362 401921 până la ora 1500, la adresa de e-mail: planetariul_bm@yahoo.com și pe  website: www.planetariubm.ro, persoană de contact: d-na Petrica Liana Maria, având funcția de referent de specialitate.

